OpenLLM-France/wikimedia huggingface dataset:
# Gyda

Gyda (errusieraz: Гыда́нский полуостров) Siberiako penintsula handi bat da, Kara itsasoan dagoena. Ob eta Jenisei ibaien estuarioen artean dago. Tundraz estalirik, bere lurzorua permafrost da

## Erreferentziak

* ↑ Euskaltzaindia. Europako toponimia fisikoa. .

## Kanpo estekak

* Datuak: Q601056
* Multimedia: Gydan Peninsula / Q601056
# Gyele

Gyele (Bagyele / Bajele), baita Kola (Bakola) edo Koya (Bakoya) ere, bantu familiako herri pigmeoa da, hegoaldeko Kamerunen eta inguruko Ekuatore Gineako eta Gabongo eskualdeetan bizi dena. Beste herri bantuez, bujeba edo kwasio eta bassa herriak, inguraturik bizi dira. Aditu batzuek bujeberazko dialekto bat hitz egiten dutela uste dute. Egile askok, ordea, gyelek hizkuntza propioa hitz egiten dutela pentsatzen dute.
Pigmeo nomada hauek ehiztari-biltzaileak dira eta oihan tropikalean bizi dira. Etnikoki, gyeleak beste mbenga herri batzuetatik gertu daude, hala nola aka eta baka herrietatik (Kamerun eta Gabongoak), baina haien hizkuntzak ez dira gertukoak. Bi dialekto dituzte: jele, bujeberarekin lotuta, eta kola (hau ere koya ahoskatua), bassaerarekin estuki lotuta dagoena.

## Erreferentziak

* ↑ Rénaud, Patrick. (1976). Le bajeli. Phonologie, morphologie nominale. 1 eta 2 Yaounde: Les Dossiers de l'ALCAM, 27 or..
* ↑ Grimm, Nadine. (2015). A Grammar of Gyeli. Humboldt University Berlin, 8 or..

## Kanpo estekak

* Datuak: Q5624044
* Multimedia: Bagyeli / Q5624044
# Gyeong-iroun Somun

Zurrumurru izugarria (Hangul: 경이로운 소문; RR: Gyeong-iroun Somun) hegokorear fantasiazko telesaila da, 2020an OCNean igorri zutena.
Lagun talde batek gizakiei jazartzen zaizkien espiritu maltzurrak menderatzea du xede, akzioz beteriko istorio entretenigarri honetan. Ikusmin handia sortu zuen Hego Koreako jarraitzaileen artean.

## Aktoreak

* Jo Byung-gyu: So Mun
* Kim Se-jeong: Do Ha-na
* Yoo Jun-sang: Ga Mo-tak
* Yeom Hye-ran: Choo Mae-ok
* Ahn Suk-hwan: Choi Jang-moo

## Erreferentziak

* ↑ «Gyeongiroun Somun» Berria 2021-01-30 CC BY-SA 4.0 lizentziapean.

## Kanpo estekak

* Datuak: Q98099408
* Multimedia: The Uncanny Counter / Q98099408
# Gyeonggi

Gyeonggi-do (koreeraz: 경기도, “Hiriburuaren inguruko probintzia”) Hego Korea ipar-mendebaldeko probintzia da. 10.170 kilometro koadroko eremua du, eta 2017an 13.255.523 biztanle zituen. Seulgo metropoli eremuaren parte da. Hiriburua Suwon da.

## Erreferentziak

* ↑ South Korea: Administrative Division. citypopulation.de (Noiz kontsultatua: 2018-4-13).

## Kanpo estekak

* Datuak: Q20937
* Multimedia: Gyeonggi-do / Q20937
# Gycklarnas Afton

Gycklarnas Afton (euskaraz Zirku Gaua) 1953ko Ingmar Bergman suediar zinema zuzendariaren film dramatiko bat da. Åke Grönberg, Harriet Andersson eta Hasse Ekman aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Egunsentian, Alberti zirku zahar eta erdipurdikoa beste hiri txiki baterako bidean jarri da. Albert Johansson (Åke Grönberg) zirkuko zuzendaria zalgurdiaren eserlekuan Jens (Erik Strandmark) pailazoarekin batera doa, honek Frost (Anders Ek) pailazo zuriaren Alma emaztea (Gudrun Brost) nola udako egun batez artileriako soldadu talde oso baten aurrean biluzik bainatu zenaren istorioa kontatzen ari zaio.
Albertek ikuslegoa erakartzeko desfile bat antolatu nahi du. Albert eta bere maitalea den Anne (Harriet Andersson) emakumezko zaldunarekin batera hiriko antzokiko zuzendaria ikustera doaz, hark beren antzezle arropak utziko dielakoan. Sjuberg zuzendariak (Gunnar Björnstrand) mespretxuz hartuko ditu, baina azkenean haren antzerki konpainia zirku ekitaldira gonbidatzearen truk arropa mailegatzea onartuko du.
Poliziak hirian barna burututako desfilea geldiaraziko du. Orduan, Albertek iraganean abandonatu zuen bere familia ikustera joango da. Agda emaztea (Annika Tretow) egoera ekonomiko bikainean dagoela topatu eta biak elkarrekin berriz ere bizitzen jartzea proposatuko dio. Baina Adga zirkuaren bizimoduaz eta bere senarraren umiliazioez nazka-nazkaturik dagoenez ezezkoa emango dio.
Desfile aurretik, Annek Frans topatuko du (Hasse Ekman), antzokiko lehen aktore galaia. Albert eta Agdaren topaketaren berri izan eta jeloskor dagoenez, antzokira itzuli eta Frans egoeraz aprobetxatuko da. Albertek adarrak jarri dizkiotela jabetzean Forst pailazoarekin batera edan eta mozkortuko da. Gaueko ekitaldia Albert eta Fransen borrokaldiarekin amaituko da. Albertek aurpegia odolez eta jipoitua izan denez, bere zalgurdian sartu eta bere buruaz beste egiten saiatuko da, baina suizioak porrot egin eta haren lekuan bere amorruaren biktima eta hilik suertatuko dena zirkuko hartz zaharra izango da.
Beste behin ere, zirkua bidean ipiniko da. Anne Albertekin berrelkartu eta urrunduz doazen zalgurdien atzetik abiatuko dira.

## Aktoreak

* Åke Grönberg: Albert Johansson
* Harriet Andersson: Anne
* Hasse Ekman: Frans
* Anders Ek: Frost
* Gudrun Brost: Alma
* Annika Tretow: Agda
* Erik Strandmark: Jens
* Gunnar Björnstrand: Sjuberg jauna
* Curt Löwgren: Blom

## Kanpo estekak

* Gycklarnas Afton filmaren hasiera ikusgai. Youtube.com (Ingelesez)
* Gycklarnas Afton filmaren IMDBko fitxa irakurgai (Ingelesez)
* Datuak: Q318827
# Hilltop (Ohio)

Hilltop Ameriketako Estatu Batuetako erroldak esleitutako leku bat da. Trumbull konderrian kokatuta dago, Ohio estatuan. 658 biztanle ditu, 1,478095 kilometro koadroko azaleran banatuta.

## Ikus, gainera

* Trumbull konderria

## Kanpo estekak

* Datuak: Q2797220
* Multimedia: Hilltop, Ohio / Q2797220
# Hilltop (Texas)

Hilltop Ameriketako Estatu Batuetako erroldak esleitutako leku bat da. Frio konderrian kokatuta dago, Texas estatuan. 356 biztanle ditu, 3,250065 kilometro koadroko azaleran banatuta.

## Ikus, gainera

* Frio konderria

## Kanpo estekak

* Datuak: Q982099
# Hillview (Illinois)

Hillview Illinoiseko herri bat da. Greene konderrian kokatua dago. 2010ean 193 biztanle zituen, 2,11 kilometro koadrotan banatuta.

## Ikus, gainera

* Greene konderria

## Kanpo estekak

* Datuak: Q2612195
# Hillyard udalerria, Macoupin konderria (Illinois)

Hillyard udalerria Ameriketako Estatu Batuetako Illinois estatuko udalerri bat da, Macoupin konderrian. Azken zentsuaren arabera 628 biztanle zituen, 36.19 milia karratu (93.7 km$^2$) eremuan.

## Ekonomia

2020ko zentsuaren arabera, Hillyard udalerrian 330 etxebizitza zeuden. Per capita diru-sarrerak 23.404 estatubatuar dolar ziren.

## Kanpo estekak

* Datuak: Q5764246
# Hillview (Kentucky)

Hillview Kentuckyko hiri bat da. Bullitt konderrian kokatua dago. 2010ean 8.172 biztanle zituen, 8,50 kilometro koadrotan banatuta.

## Ikus, gainera

* Bullitt konderria

## Kanpo estekak

* Datuak: Q2359234
# Hilltown (Down konderria)

Hilltown (irlanderaz: Baile Hill) Ipar Irlandako udalerri bat da, Down konderrian dagoena. 2001eko erroldaren arabera 899 biztanle zituen.

## Kanpo estekak

* Datuak: Q232723
* Multimedia: Hilltown, County Down / Q232723
# Hilltown (Dundee)

Hilltown, informalki The Hilltown, Eskoziako Dundee hiriko auzo bat da.

## Kanpo estekak

* Datuak: Q15224099
* Multimedia: Hilltown, Dundee / Q15224099
# Hilmar-Irwin (Kalifornia)

Hilmar-Irwin Ameriketako Estatu Batuetako erroldak esleitutako leku bat da. Merced konderrian dago, Kalifornia estatuan. 5.164 biztanle ditu, 3,928 kilometro koadroko azaleran banatuta.

## Ikus, gainera

* Merced konderria

## Kanpo estekak

* Datuak: Q12947590
# Hilmar Baunsgaard

Hilmar Baunsgaard (Slagelse, 1920ko otsailaren 26a - Kopenhage, 1989ko ekainaren 30a) daniar politikaria izan zen. Danimarkako lehen ministroa izan zen 1968tik 1971ra.
Danimarkako Alderdi Sozio-Liberaleko kide izan zen eta alderdia zuzendu zuen 1968tik 1975era. 1948 eta 1951 artean Danimarkako Gazteria Sozial Liberaleko lehendakaria izan zen eta 1957an eserleku bat lortu zuen Parlamentuan. 1961etik 1964ra Merkataritza ministroa izan zen Viggo Kampmann eta Jens Otto Krag gobernuetan.
Lehenago bere alderdia sozialdemokratekin koalizio gobernuetan egon bazen ere, 1968an Baunsgaardek koalizio gobernua zuzendu zuen Alderdi Kontserbadorearekin eta Venstreko liberalekin. Ezin izan zion ongizate-estatuari eta gastu publikoaren igoerari aurre egin, eta zergak igo zituen. Pornografiaren zentsura ezabatu zuen eta abortua legeztatu zuen.
1971n hauteskundeak galdu zituen lis sozialdemokraten aurka.
* Datuak: Q727237
* Multimedia: Hilmar Baunsgaard / Q727237
# Gurutzetik jaistea (Rogier van der Weyden)

Gurutzetik jaistea Rogier van der Weyden flandriar margolariaren lan nagusia da. Ohol gaineko olio pintura da, 262 cm zabal eta 220 cm garai, Madrilgo Prado Museoan ikusgai dagoena. Triptiko handi baten zatia zen, baina hegalak galdu egin dira.
Van der Weydenek Lovainako Harresiez kanpoko Andre Mariaren elizarako (baleztarien kapera) egin zuen lan hau. Kolore askotako eskultura lan handi baten gisara har daiteke. Zorua naturalista da, gorabeherekin, zenbait landarerekin eta giza hezur hondakinekin; hondoa, berriz, laua da, paisajerik gabea, eta horma zulo batean sartuta egongo balitz bezala antolatua dago guztia. Zulo horrek ez du sakonera handirik, eta irudiek osorik betetzen dute eremua. Gizakiaren mina oso hurbiletik antzeman daiteke lan honetan, pertsonaia guztien ezaugarriak zehatz-mehatz adierazten dituelako batetik, eta lanak duen forma eta kolore egitura bateratuagatik bestetik.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016/04/20 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q568847
* Multimedia: Descent from the Cross by Rogier van der Weyden (Prado) / Q568847
# Gurutziltzaketa

Gurutziltzaketa edo gurutziltzatzea pertsona bat zurezko gurutze bati (batzuetan zutoin bati) lotu edo iltzatuz exekutatzeko modu bat da. Antzinatik praktikatzen da eta egun ere indarrean dago herrialde batzuetako ordenamenduan. Jesusen gurutziltzaketa sinbolismo handiko gertakaria da kristautasunean, eta gurutzefika eta hainbat artelanetan irudikatzen da.

## Kanpo estekak

* Datuak: Q3235597
* Multimedia: Crucifixion / Q3235597
# Guruztoki

Guruztokia herri-sarreretan, bidegurutzeetan eta bide edo galtzada tradizionaletan izan ohi den otoitz-leku kristau irekia da, normalean gurutze edo irudi bat duena.
Baseliza txiki baten erakoa denean, Euskal Herrian santutxo ere esan ohi zaio. Kantabriakoei santuco esaten diete han.

## Motak

Berezko guruztoki eta santutxo baten desberdintasun semantikoa edo egiturazkoa ez da erraza definitzen
Guruztokiak herrien sarreran, bideen aldamenean eta antzinako galtzaden inguruan kokatuta daude. Baseliza hauek parrokia-elizatik gertu egoten dira, eta antzinako bidearekin edo galtzadarekin lotzen dira aurrekoarekin. Zenbait kasutan, bide honetan kalbarioa egoten da, eta Kalbarioarekin lotutako izenak (Santa Gurutze edo Santu Kristo...) agertzen dira. Antzina guruztokietan, apalkuntza edo amore emateko ospakizuna izaten zen, erromantzezko humilladero horrekin lotua dagoelarik, batzuetan umildegi emana euskaraz. Belaunikatzea edo umiliazioa egiten zuen oinezkoak herriren batera sartu orduko. Bidaiaria bakean zetorrela adierazteko zen erritua, eta kristaua zela eta ez moroa edo judua. Instituzionalki, herri batera sartzera zihoan bidaiaria edo kanpotarra kontrolatzeko erabiltzen zen. Aldiz santutxoak lirateke bide urrunago edo sakabanatuagoetan dauden baseliza txikiagoak, kultu berezkorik gabeak.
Iberiar penintsulan ohikoak dira bideko gurutze erako guruztokiak ere, horietako batzuk estaliak, eta halako adibideak ere badira Euskal Herrian.
Gurutze beregain hauen artean ere badira tipologiak, peirón esaten dietenak Aragoi aldean dira ezagunak, bereziki, eta cruceiro esaten dietenak Galizian.

## Iruditegia

* Extremadurako Guadalupe herriko Ermita del Humilladero deritzona.
* Esconjuradero delakoak, Pirinioetako egitura bat, exortzismo funtzioak zituztenak batzuetan (Nafarroan ere bada adibideren bat).
* Gurutze Santuaren santutxoa, Legorreta.
* Bideko gurutze bat, Mendiarazkoa, Gipuzkoan.
* Aramendiako Guruztokia, gurutze estali bat.
* San Ildefonso santutxoa, Eibarko baso batean.

## Erreferentziak

* ↑ «Urdaibai.org. Urdaibaiko Galtzagorriak» www.urdaibai.org (Noiz kontsultatua: 2021-12-10).
* ↑ «Cruces de término y peirones» Cruces de término y peirones (Noiz kontsultatua: 2021-12-10).

## Kanpo estekak

* Datuak: Q55317884
* Multimedia: Humilladeros / Q55317884
# Gurzelen

Gurzelen Suitzako udalerria da. Berna kantonamenduan dago, Thun barruti administratiboa barrutian. 2014an 840 biztanle zituen 4,5 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q66613
* Multimedia: Gurzelen / Q66613
Seftigen Uetendorf Wattenwil Forst-Längenbühl Burgistein
# Gurutziltzaketaren ilunpe

Gurutziltzaketaren eklipsea edo gurutziltzatzearen ilunpea ebanjelio kanonikoetako hirutan deskribatutako pasarte bat da, non zerua, egunean zehar, Jesusen gurutziltzatzearen unean iluntzen den. Lehen aipamena Markosen ebanjelioak eman zuen.
197. urtean Tertuliano apologista kristauak pentsatu zuen hau ez zela eklipse bat izan, baizik eta mezu bat bat, erromatar erregistroetan ere agertzen zena. III. mendeko Origenes komentarista kristauakbi azalpen natural eman zituen iluntasunerako: eklipsea izan zitekeen (ustez, 29. urtekoa). Flegron Traleskoak deskribatua, edo hodeiak izan zitezkeen.
Aditu modernoek ez dute Itun Berritik kanpoko iluntasunari buruzko erreferentzia garaikiderik aurkitu, baina honen aipamena aurkitu dute antzinako idazkietan, gaur egun galdutako erreferentzia iturriak, Thallus historialari greziarrarenak kasu, chamsin bat (hondar ekaitza) bezalako azalpen naturalak nahiago dituzte. Beste batzuek diotenez, antzinaroan eta Itun Zaharrean antzeko kontakizunak lotu ziren figura nabarmenen heriotzarekin, eta fenomenoa asmakuntza literario bat bezala ikusten dute, Jesusek heriotzaren aurrean duen boterearen sentsazio bat transmititzen saiatzen dena, edo Jainkoak herri juduarekin duen atsekabearen zeinu bat. Kristau askoren ustez mirari bat izan zen.

## Erreferentziak

* ↑ (Portugesez) «Papa Francisco diz que escuridão e medo não devem aprisionar o mundo | NE10» ne10.com.br (Noiz kontsultatua: 2020-04-10).
* ↑ Witherington, Ben, III, 1951-. (2001). The Gospel of Mark : a socio-rhetorical commentary. W.B. Eerdmans Pub ISBN 0-8028-4503-7. PMC 45137561. (Noiz kontsultatua: 2020-04-10).
* ↑ Mt 15:38
* ↑ (Ingelesez) b777. (2008-11-22). «Is there non-biblical evidence of a day of darkness at Christ's death?» carm.org (Noiz kontsultatua: 2020-04-10).
* ↑ (Ingelesez) Chambers, George F. (George Frederick). (2008(e)ko urt. 10(a)). The Story of Eclipses. (Noiz kontsultatua: 2020-04-10).

## Kanpo estekak

* Datuak: Q1418380
# Hamlet Gonashvili

Hamlet Dimitri Gonashvili ( 1928ko ekainaren 20a, Anaga - 1985eko uztailaren 25a, ibid.) - georgiar abeslaria eta irakaslea izan zen. Tenor errejistrokoa, Ekialdeko Europan oso ezaguna bihurtu zen "Georgiako ahotsa" ezizenarekin. Azken urteetan Kaukasia inguruan musika herrikoiak izan duen gorakadaren pizgarri nagusietako bat izan zen.

## Datu biografikoak

Hamlet Gonashvili Anaga herrian jaio zen. Institutuan zenbait kantaldi publiko egin zituen, eta antzerkian aritu zen; Mikheil Kveselava errektoreak kantugintzara bideratu zuen. Biologia ikasi zuen. Tbilisiko Turismo Bulegoan lan egin zuen, berarentzat atsegina zen ogibidean. 1985 urtean ezbeharrez hil zen: sorterrira ama bisitatzera joanda, sagar-uzta lanetan ari zela zuhaitzetik erorita. Saburtalo hilerrian ehortzi zuten.

## Kantugintza

1953tik aurrera Georgiako Estatuko Kantu eta Dantza Taldean aritu zen (1969an taldeak "Rustavi" izena hartu zuen); 25 urtez Gonashvili talde horretako bakarlaria izan zen. Bertako errepertorioa Kartli, Kakheti, Megrelia eta Abkhazia eskualdeetako abestiek, Imeretiko eta Guriako himnoek eta Georgiako konpositoreen lanek osatu zuten, arrakasta handia erdietsiz.
Hamleten abesteko eran tinbre leuna, errendimendu teknika birtuosoa, gustu fina, arintasuna eta soinuaren argitasuna nabarmendu ziren. Gainera taula gainean prestutasun handia zuen, eta kantatzerakoan oldarkortasuna ere lor zezakeen. "Rustavi" konpainiarekin ia mundu osora bidaiatu zuen eta entzun zutenen gainean -musikari profesionalak barne- inpresio handia eragin zuen. Melodia artikulatzeko gaitasunari esker, Gonashvilik Georgiako folklorea eta musika klasikoa modu trebean uztartu zituen; Iakob Bobokhidze musikariak, adibidez, bere konposizio batzuk berak abesteko moldatu zituen.
Ekialdeko Europatik kanpo ez da oso ezaguna; baina hark interpretatutako abestiak zenbait filmetan eta ikuskizun jendetsuetan erabili izan dira, gertaera mistiko ikusgarriak irudikatzeko.

## Ohoreak

1980 urtean Georgiako "Herriaren Artista" izendapena jaso zuen.
2001ean Idazleen eta Irudi Publikoen Didube Panteoira eraman zuten.

## Erreferentziak

* ↑ planeta.ge - ჰამლეტ გონაშვილის ბიოგრაფია

## Kanpo estekak

* Datuak: Q3651487
# Hamlet (Indiana)

Hamlet Indianako herri bat da. Starke konderrian kokatua dago. 2010ean 800 biztanle zituen, 2,50 kilometro koadrotan banatuta.

## Ikus, gainera

* Starke konderria

## Kanpo estekak

* Datuak: Q2619046
# Hamlet (Nebraska)

Hamlet Nebraskako herri bat da. Hayes konderrian kokatua dago. 2010ean 57 biztanle zituen, 0,81 kilometro koadrotan banatuta.

## Ikus, gainera

* Hayes konderria

## Kanpo estekak

* Datuak: Q934705
* Multimedia: Hamlet, Nebraska / Q934705
# Hamlet (1990eko filma)

Hamlet drama filma da, Franco Zeffirelli italiar zinemagileak 1990ean zuzendutakoa. William Shakespeare antzerkigilearen izenburu berdineko Hamlet antzezlan eta tragedia ospetsuan oinarritua dago. Mel Gibson, Glenn Close, Alan Bates, Paul Scofield, Ian Holm eta Helena Bonham Carter izan ziren antzezle nagusiak.
Soinu banda Ennio Morricone italiar musikagileak konposatu zuen.

## Argumentua

Oharra: Atal honek istorio osoa edo amaiera argitzen du.
Erdi Aroa, Danimarkako Erresuma, Helsingør. Hamlet (Mel Gibson) printzea gaztea Ofeliaz (Helena Bonham Carter) maitemindua dago. Gainera, bere aita Hamlet erregea (Paul Scofield) zenaren heriotza mendekatu nahi du, bere anaia Klaudiok (Alan Bates) tronua bereganatzeko erail eta haren alarguna eta bion ama den Gertrude (Glenn Close) erreginarekin ezkondu baitzen. Bere asmoa lortzeko, Hamletek ero plantak egin jazotako gertakari lazgarriak komediagile ibiltari konpainia batek jendaurrean antzeztuko duen antzezlan batean jasoko ditu, honela aitaren erailketa eta intzestua denon aurrean agerian utziz.

## Aktoreak

* Mel Gibson: Hamlet printzea
* Glenn Close: Gertrude erregina
* Alan Bates: Klaudio erregea
* Paul Scofield: Hamlet erregearen mamua
* Ian Holm: Polonio
* Helena Bonham Carter: Ofelia
* Stephen Dillane: Horazio
* Nathaniel Parker: Laertes
* Michael Maloney eta Sean Murray: Rosencrantz eta Guildenstern
* Trevor Peacock as The Gravedigger
* Pete Postlethwaite: Erregea antzezten duen aktorea
* Christopher Fairbank: Erregina antzezten duen aktorea
* John McEnery: Osrik
* Richard Warwick: Bernardo
* Christien Anholt: Martzelo

## Kanpo estekak

* Hamlet filmaren iragarkia ikusgai. Youtube.com (Ingelesez)
* Hamlet filmaren IMDBko fitxa irakurgai (Ingelesez)
* Datuak: Q1422824
# Hamlet (Ipar Carolina)

Hamlet Ipar Carolinako hiri bat da. Richmond konderrian kokatua dago. 2010ean 6.495 biztanle zituen, 13,63 kilometro koadrotan banatuta.

## Ikus, gainera

* Richmond konderria

## Kanpo estekak

* Datuak: Q1885566
* Multimedia: Hamlet, North Carolina / Q1885566
# Hamlet (1948ko filma)

Hamlet 1948ko Laurence Olivier ingeles zinema zuzendari eta ekoizlearen drama filma bat da. William Shakespeare antzerkigilearen Hamlet antzezlanean zinemarako egokitzapena da. Bertan, Laurence Olivier, Basil Sydney, Eileen Herlie, Jean Simmons eta Stanley Holloway aktoreek antzeztu zuten.
Berez, Henrike V.a (1944) eta Rikardo III.a (1955) filmeekin batera Olivierek Shakespearen antzezlanen zinemarako egokitzapenen trilogia osatzen du.

## Argumentua

Oharra: Atal honek istorio osoa edo amaiera argitzen du.
Erdi Aroa, Danimarka, Helsingør hiria. Ofeliaz (Jean Simmons) maitemindutako Hamlet (Laurence Olivier) printzearen aita, Danimarkako erregea (Harcourt Williams), erregearen anaia Klaudiok (Basil Sydney) isilpean erail du, honela tronua bereganatu eta erregearen alarguna den Gertrudis (Eileen Herlie) erreginarekin ezkonduz. Hamlet printzeak eraildako aitaren mamuaren bisita jasoko du, bere erailketa eta egilea aitortzen dizkiolarik. Hamletek mendeku egarriz, aktore ibiltari talde bat topatu eta errege gortean antzezlan bat antzeztu dezaten kontratatuko ditu, bertan erregea bere anaiak erailtzen azaltzen delarik, hain zuzen ere, Hamleten aita Klaudiok erail zuen modu berean... honela Hamletek Klaudioren erreakzioa ikusiz haren errua baieztatzeko itxaropena duelarik.

## Aktoreak

* Laurence Olivier: Hamlet, Danimarkako printzea
* Jean Simmons: Ofelia
* Basil Sydney: Klaudio, erregea
* Eileen Herlie: Gertrudis, erregina
* Peter Cushing: Osrik
* John Laurie: Frantzisko
* Esmond Knight: Bernardo
* Anthony Quayle: Martzellus
* Niall MacGinnis: kapitaina
* Harcourt Williams: lehenbiziko aktorea
* Patrick Troughton: erregea antzezten duen aktorea
* Tony Tarver: erregina antzezten duen aktorea
* Stanley Holloway: lurperatzailea
* Russell Thorndike: apaiza
* Norman Wooland: Horatio, Hamleten laguna
* Felix Aylmer: Polonius, Lord Chamberlain
* Terence Morgan: Laertes, Poloniusen semea
* Christopher Lee: lantzaduna (ez da kredituetan agertzen)

## Sariak

Filma honek 7 Oscar Sarietarako izendapenak jaso zituen, azkenean 4 irabaziz: Gizonezko aktore onenaren Oscar Saria (Laurence Olivier), Zuzendaritza artistiko onenaren Oscar Saria (Roger K. Furse eta Carmen Dillon), Jantzi-diseinu onenaren Oscar Saria (Roger K. Furse) eta Film onenaren Oscar Saria.
Veneziako Mostran Urrezko Lehoia irabazi zuen. Bi BAFTA Sari eta bi Urrezko Globo Sari ere irabazi zituen.

## Kanpo estekak

* Hamlet filmaren IMDBko fitxa irakurgai (Ingelesez)
* Hamlet filmaren "Izan ala Ez Izan" pasartea ikusgai (Ingelesez)
* Datuak: Q27178
* Multimedia: Hamlet (1948 film) / Q27178
# Hamler (Ohio)

Hamler Ohioko herri bat da. Henry konderrian kokatua dago. 2010ean 576 biztanle zituen, 2,07 kilometro koadrotan banatuta.

## Ikus, gainera

* Henry konderria

## Kanpo estekak

* Datuak: Q2619012
* Multimedia: Hamler, Ohio / Q2619012
# Hamiticeras

Hamiticeras ongi ezagunak diren ammonite izeneko zefalopodoen artean genero fosil bat da. Kretazeoan bizi ziren, Barremiarrean, hau da, orain dela 130 milioi urtetik 125 milioi urtera gutxi gorabehera.

## Erreferentziak

* 1 2 (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).

## Kanpo estekak

* Datuak: Q12258874
# Hamitoides

Hamitoides ongi ezagunak diren ammonite izeneko zefalopodoen artean genero fosil bat da. Kretazeoan bizi ziren, Albiarrean, hau da, orain dela 112 milioi urtetik 99,6 milioi urtera gutxi gorabehera. Lehen agerpena Albiarreko erdiko estratuetan eman zen.

## Erreferentziak

* 1 2 (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).

## Kanpo estekak

* Datuak: Q12258875